Bybelskool » 1 Kronieke 2:1-4:23 – Identiteit gewortel in Juda en Dawid TuisSubscribeHuidige boek: EksodusOnlangse reekseGenesisJobPsalms 107-150EsegiëlHoseaJoëlAmosObadjaJonaMigaNahumHabakukSefanjaHaggaiSagariaMaleagi60 Bybelboeke beskikbaareBoekeInligtingNuus oor die BybelskoolOor die BybelOor BybelleesOor GodOor JesusOor die Heilige GeesOor GeloofOor die opstandingMans in die BybelVroue in die BybelSpreek in taleOor SatanGeloofsgewoontesSitemapKontak myOor mySkryf in	Hoe om Bybelskool.com te gebruikBeplanning 2017-2018
12 Apr2013 1 Kronieke 2:1-4:23 – Identiteit gewortel in Juda en Dawid
Written by Chris van Wyk. Posted in Kronieke Print This Post
Ons lees vandag twee en ‘n halwe hoofstukke:
Die geslagsregister van die stamvaders en die nageslag van Juda – 2:1-55. Die interessante verhale van Genesis 36 en 38, sowel as Rut 4, vorm die agtergrond waarteen ‘n mens dié geslagsregister kan lees.
Die geslagsregister van die nageslag van Dawid – 3:1-24. Die gegewens van 2 Samuel 3 en 5 lê ten grondslag van dié nageslag, hoewel dit baie meer uitgebreid vertel word.
Die stam van Juda – 4:1-23. Die lys van hoofstuk 2 word uitgebrei vanuit ‘n “ou oorlewering”.
Die stamvaders en die nageslag van Juda – 2:1-2
Die Kronis gee net die lys van Israel (Jakob) se 12 seuns, en vervolg dan met die geslagsregister van Juda (wat ook verder in hoofstuk 4:1-23 aan die orde sal kom). Lea se 6 eie seuns word eerste genoem (Ruben, Simeon, Levi, Juda, Issaskar en Sebulon) waarskynlik omdat Levi en Juda ‘n prominente rol in sy verdere verhaal gaan speel. Dan word Ragel se 4 seuns genoem, waarvan Josef en Benjamin natuurlik haar eie was, en Dan en Naftali die seuns was wat uit haar slavin Bilha se verbintenis met Jakob gebore is (vgl. Gen. 30). Die lys word afgesluit met Gad en Aser wat die seuns was wat weer uit Lea se slavin Silpa se verbintenis met Jakob gebore is. Interessant is dat Dan en Sebulon nie verder in die geslagsregisters ‘n rol gaan speel nie.
Die nageslag van Juda – 2:3-55
‘n Paar goed staan uit in hierdie redelik fragmentariese lys waarin inligting verskaf word wat nie altyd maklik met die res van die Bybelse inligting gekoördineer kan word nie.
Juda se vrou was ‘n Kanaäniet, Bat-Sua. Bat-Sua beteken “dogter van Sua”. Ons ken Sua uit Gen 38:2 waar Juda se troue met haar beskryf word. Dit wys die gemengde aard van die nageslag van Juda waarin rassuiwerheid duidelik nie ‘n bepalende rol gespeel het nie.
Er, Juda se oudste seun, het die Here mishaag en Hy het hom laat sterwe. Dit was omdat Er nie ‘n kind vir sy broer wou gee nie. Daarmee word die boodskap duidelik onderstreep dat gehoorsaamheid aan die wil van die Here die deurslag gee in Sy verhouding met mense, sowel as met mense in hulle verhoudinge met mekaar. Dít is ook die geval in die tragiese verhaal van Akan. Dat Onan se sonde egter nie genoem word nie, val ‘n mens op. Dit kan wees dat die Kronis dit oorgesien het of volstaan het met die sonde van sy broer Er.
Juda se skoondogter Tamar het vir hom twee seuns gegee, waaragter daar ook ‘n hele storie was, soos in Genesis 38 gelees kan word. Die geslagsregister brei egter nie daarop uit nie.
Akan, wat hom aangematig het om van die buit van Jerigo te vat wat aan die Here behoort het en daarom ‘n ramp oor Israel gebring het, word as die seun van Karmi aangedui wat egter nie hier as ‘n seun of kleinseun van Juda aangedui word nie, maar wel in Josua 7:1 as die seun van Sabdi, seun van Serag, seun van Juda gelys word. Miskien het een van die 5 seuns van Juda wat hier genoem word, ook die naam Sabdi gehad. Interessant: in die teks word Akan se naam gespel as Akar, wat beteken: “ramp”. Dit kan ‘n skryffout wees, ipv n is r gebruik, of dit kan ‘n ironisering wees van sy naam.
Nagson word as heerser oor die Judeërs uitgelig, wat die koninklikheid van die Juda-geslag bevestig (vgl. Num. 2:3).
Dawid en sy familie word baie prominensie gegee in hierdie lys, onder andere deur die 2 susters se name te noem, Seruja en Abigal, sowel as hulle nageslagte. Dawid word as die sewende seun gelys, hoewel hy in 1 Sam. 16:10 as die agtste seun gelys word. Dit kan moontlik simbolies wees, omdat drie van die broers wat hier genoem word, nie in die lys van 1 Sam. 16 genoem word nie (Netanel, Raddai, en Osem, die drie wat in hierdie lys net voor Dawid genoem word). Ons weet egter nie genoeg om dié diskrepansie heeltemal te verklaar nie. Let op na die naam van Joab wat een van die groot helde was wat saam met Dawid geveg het en sy leërowerste geword het. Amper terloops word Jeter die Ismaeliet genoem, wat weereens op die kompleksiteit van die onderlinge verhoudinge met die naburige nasies dui.
Die NAV lys in vers 18 Jeriot verkeerdelik as ‘n dogter. Jeriot was eerder ‘n ander naam vir Asuba (Net Bible), of ‘n tweede vrou van Kaleb (NIV).
Let op na die naam van Segub wat ‘n groot grondbesitter in Gilead was.
‘n Mens wonder oor die verbintenis van Kaleb (nie die spioen van die woestyn nie) met sy pa se vrou, Efrata, darem ná sy pa se dood. Let op dat sy geslagsregister onderbreek word in vers 24 en weer voortgesit word in vers 42.
Let ook op hoe daar soms melding gemaak word van sekere van die nageslag wat kinderloos gesterwe het (bv. Seled, Jeter). ‘n Nageslag was uiteraard van groot belang. Daarom neem Sesan, wat net dogters gehad het, ‘n Egiptiese slaaf van hom, Jarga, en laat dié met ‘n dogter van hom trou sodat hy ‘n nageslag deur haar en die slaaf kon hê.
Let ook op dat die mense van Jabes as die skrywersgeslagte genoem word.
Die nageslag van Dawid – 3:1-24
Die lys van Dawid se seuns word gegrond op gegewens uit 2 Sam. 3 en 5 wat uit die 2 tydperke van sy koningskap kom: koning oor Juda vanuit Hebron, en koning oor die hele Israel vanuit Jerusalem. Let weereens op na die gemengde aard van die huwelike van Dawid waaruit sy seuns gebore is (uit Jisreël, Karmel, Gesur). Een van die name van die seuns wat in Hebron gebore is, verskil (Daniël vs Kitlab hoewel darem van dieselfde vrou) en daar word twee meer seuns in Kronieke genoem as in Samuel (Elpelet en Noga). Dit is opmerklik dat Batseba se naam in die oorspronklike Hebreeuse teks as Bat-Sua aangedui word (nes dié van die vrou van Juda – 1 Kron. 3:3). Dit kan aan die een kant wees dat die Kronis haar nie meer prominensie wou gee deur haar regte naam te gebruik nie, óf haar aan die ander kant juis meer prominensie wou gee deur haar te identifiseer met die stammoeder, die vrou van Juda. Ons weet nie regtig nie.
Dawid se nageslag word daarna gegee via Salomo waarvan die meeste uiteraard konings van Juda was, behalwe Salomo wat nog oor die hele Israel geregeer het. Die lys sluit natuurlik ook die nageslag van Dawid tydens die ballingskap in – let op dat Jojagin ‘n balling genoem word.
Die stam van Juda – 4:1-23
Die lys van hierdie hoofstuk sluit aan by die gegewens van hoofstuk 2, herhaal sommige van die gegewens en gee meer inligting oor die nageslag van Juda. Dit word as ‘n “ou oorlewering” beskryf (4:22).
Die verhaal van Jabes in vers 9-10 staan as juweeltjie binne die droër dele van dié geslagslys uit. Jabes het nie net ‘n beroep op God gedoen om hom te seën deur sy grondgebied te vergroot nie, maar inderdaad verkry wat hy gevra het. Jabes staan daarom as getuienis vir die krag van gebed. Die smart en pyn waarmee sy geboorte in sy naam Jabes verewig is deur sy ma en wat hy bang was sy hele lewe sou teken, word deur God heeltemal getransformeer met die seën wat hy in sy volwasse lewe ervaar. Daarom het hy voorrang geniet bokant sy broers. Die Kronis bied daarmee getuienis af van die feit dat niemand aan die noodlot uitgelewer is nie, maar in gebedsafhanklikheid van God seën en beskerming kan geniet.
Jabes staan ook in sterk kontras met die verhale van Ruben, Gad en die halwe stam van Manasse wat in hoofstuk 5 vertel sal word.
Ons ken vir Otniël ook Rigters 3 uit, een van die mees voorbeeldigste van die 12 rigters. Sy naam sou ook die betekenis van getrouheid aan God in herinnering geroep het.
Let op dat Mered ‘n Judese vrou gehad het sowel as ’n dogter van farao. Let ook op dat daar van vakmanne, linnewerkersgildes en pottebakkers gepraat word, waarmee ’n deel van die nageslag van Juda in terme van hulle beroepe getipeer word.
View all posts in this seriesBybelskool oor 1 en 2 Kronieke in die tweede kwartaal 2013Bybelskool oor KroniekeInleiding op KroniekeGeslagsregisters in KroniekeKaarte vir KroniekeProgram vir leeswerk vir KroniekeLeesmetode vir KroniekeWEEK 1: 1 Kronieke 1-91 Kronieke 1 – Identiteit gewortel in Adam en Abraham1 Kronieke 2:1-4:23 – Identiteit gewortel in Juda en Dawid1 Kronieke 4:24-5:26 – Verspilde verhouding met God lei tot wegvoering1 Kronieke 6-7 – Die prioriteit van geestelik-godsdienstige leiding1 Kronieke 8-9 – Die bevestiging van Jerusalem as Judese eerder as Benjaminitiese gebiedWEEK 2: 1 Kronieke 10-211 Kronieke 10 – Saul se gebrek aan gehoorsaamheid en gebedsafhanklikheid1 Kronieke 11-12 – Dawid word deur God en volk as koning gevestig1 Kronieke 13-15 – Dawid raadpleeg die volk en God in die proses om die ark na Jerusalem te bring1 Kronieke 16-17 – Dawid vier die tuiskoms van die ark en ontvang omvattende seën van God1 Kronieke 18-21 – Die Here help Dawid net waar hy gaanWEEK 3: 1 Kronieke 22-291 Kronieke 22 – Dawid berei Salomo nougeset voor vir die bou van die tempel1 Kronieke 23-24 – Dawid reël die priesterlike en Levitiese bediening1 Kronieke 25-26 – Dawid se reëlings vir ’n omvattende Levitiese bediening1 Kronieke 27 – Dawid en die leiers in sy diens1 Kronieke 28-29 – Dawid motiveer en mentor Salomo vir sy roeping om die tempel te bouWEEK 4: 2 Kronieke 1-92 Kronieke 1 – Salomo as wyse man en vernuftige handelaar2 Kronieke 2-5 – Salomo bou die tempel en God se teenwoordigheid vul Sy huis2 Kronieke 6 – Salomo plaas gebed sentraal in die verhouding met God2 Kronieke 7 – God sit die seël op die tempel-inwyding met hemelse vuur en Sy verskyning aan Salomo2 Kronieke 8-9 – Salomo het nasionale en internasionale invloedWEEK 5: 2 Kronieke 10-16Oorsig oor die konings waarvan die Kronis skryf2 Kronieke 10 – Die ryk skeur weens die domastrantheid van Rehabeam2 Kronieke 11-12 – Rehabeam tree met groot oorleg op, maar faal in sy primêre verhouding met God2 Kronieke 13 – Abia bevestig Juda se steun op die Here se leierskap2 Kronieke 14-15 – Asa doen wat reg is in die oë van die Here2 Kronieke 16 – Asa ignoreer die Here se hulp vir dié wat Hom vertrou en sterf aan siekteWEEK 6: 2 Kronieke 17-242 Kronieke 17-18 – Josafat regeer soos Dawid van ouds, maar begaan ’n oordeelsfout om by Agab betrokke te raak2 Kronieke 19-20 – Josafat beveg korrupsie met regters van integriteit en behaal ’n groot oorwinning met God se hulp2 Kronieke 21 – Joram doen wat verkeerd is in die oë van die Here en word met oorlog en ’n ongeneeslike siekte gestraf2 Kronieke 22-23 – Ahasia doen ook wat verkeerd is in die oë van die Here en sy ma Atalia vaar nie beter nie2 Kronieke 24 – Joas herstel die tempel, maar val vir vleitaal en verlaat die HereWEEK 7: 2 Kronieke 25-322 Kronieke 25 – Amasia doen reg, maar nie met sy hele hart nie2 Kronieke 26 – Ussia se voorspoed vang hom en hy raak te ingenome met homself2 Kronieke 27-28 – Jotam hou koers, maar Agas verloor dit heeltemal2 Kronieke 29-31 – Hiskia vra met sy hele hart na die wil van sy God en is voorspoedig2 Kronieke 32 – Hiskia vertrou die Here in konflik en siekte en het berou van sy selfingenomenheidWEEK 8: 2 Kronieke 33-362 Kronieke 33 – Manasse is ’n gruwelike koning wat berou het en tot bekering kom2 Kronieke 34 – Josia bestry afgodery, herstel die tempel en gehoorsaam die voorskrifte van die wetboek2 Kronieke 35 – Josia hou die grootste Paasfees, maar sneuwel in oorlog weens sy koppigheid2 Kronieke 36 – Jerusalem val en die volk word in ballingskap weggevoerShare this:Click to share on Facebook (Opens in new window)Click to share on Twitter (Opens in new window)Click to share on LinkedIn (Opens in new window)Click to share on Google+ (Opens in new window)Click to email this to a friend (Opens in new window)Click to print (Opens in new window)
April 12, 2013 by 13:48
Hi, geslagsregisters het i ‘n baie belangrike gespeel in Israel se geskiedenis. In my jong dae was dit amper ‘n algemene gebuik by my pa en oupa as iemand aan hulle voorgestel word om na aanleiding van hulle van uit te vra vanwaar kom jy, van wie is hy familie is. In sommige Bybels was daar selfs ‘n familiestamboom gehou. Dat Israel die pad wat die Here met hulle geloop het moes onthou om geinspireer te word om die pad vorentoe ook met Hom te loop is vir ‘ons ook belangrik: bv: jou doop,toe jy belydenis van geloof afgelê het, die beloftes wat jy gemaak het toe jy ‘n getroud is, as ouer met die doop van ‘n kind.Dan doodgewoon hoe Hy jou gelei het in jou alledaagse maar lewe en geseën het met nuwe insigte.Om te onthou om te onthou is vir my as gelowige ‘n versterking van my geloof. Bewyse van die Here se getrouheid en dat ek Sy kind is en altyd sal bly tot die einde.
Post was not sent - check your email addresses!	Email check failed, please try again	Sorry, your blog cannot share posts by email.	TuisSubscribeHuidige boek: EksodusOnlangse reekseGenesisJobPsalms 107-150EsegiëlHoseaJoëlAmosObadjaJonaMigaNahumHabakukSefanjaHaggaiSagariaMaleagi60 Bybelboeke beskikbaareBoekeInligtingNuus oor die BybelskoolOor die BybelOor BybelleesOor GodOor JesusOor die Heilige GeesOor GeloofOor die opstandingMans in die BybelVroue in die BybelSpreek in taleOor SatanGeloofsgewoontesSitemapKontak myOor mySkryf in